Suvestinė redakcija nuo 2023-01-21 iki 2023-04-18

Įsakymas paskelbtas: TAR 2020-12-25, i. k. 2020-28474

Nauja redakcija nuo 2022-04-30:

Nr. V-864, 2022-04-29, paskelbta TAR 2022-04-29, i. k. 2022-08984

LIETUVOS RESPUBLIKOS SVEIKATOS APSAUGOS MINISTRAS

ĮSAKYMAS

DĖL GYVENTOJŲ SKIEPIJIMO COVID-19 LIGOS (KORONAVIRUSO INFEKCIJOS) VAKCINA ORGANIZAVIMO TVARKOS APRAŠO PATVIRTINIMO

2020 m. gruodžio 23 d. Nr. V-2997
Vilnius

Vadovaudamasis Lietuvos Respublikos žmonių užkrečiamųjų ligų profilaktikos ir kontrolės įstatymo 11 straipsniu 4 dalimi, Lietuvos Respublikos sveikatos priežiūros įstaigų įstatymo 9 straipsnio 1 dalies 3 punktu ir 10 straipsnio 6 punktu:

1. Tvirtinu Gyventojų skiepijimo COVID-19 ligos (koronaviruso infekcijos) vakcina organizavimo tvarkos aprašą (pridedama).

2. Pavedu:

2.1. Sveikatos apsaugos ministerijos Ekstremalių sveikatai situacijų centrui:

2.1.1. vykdyti iki 2022 m. gegužės 1 d. pasirašytas sutartis su COVID-19 ligos (koronaviruso infekcijos) vakcinų (toliau – COVID-19 vakcina) gamintojais, užtikrinti COVID-19 vakcinų laikymą (saugojimą) ir tiekimą asmens sveikatos priežiūros įstaigoms (toliau – ASPĮ) šiuo įsakymu patvirtinto Gyventojų skiepijimo COVID-19 ligos (koronaviruso infekcijos) vakcina organizavimo tvarkos aprašo (toliau – aprašas) nustatyta tvarka;

2.1.2. pagal Valstybės duomenų valdysenos informacinėje sistemoje ASPĮ pateiktus COVID-19 vakcinų poreikius aprašo nustatyta tvarka tiekti ASPĮ COVID-19 vakcinas ir COVID-19 vakcinų pakuotės lapelius lietuvių kalba;

Papunkčio pakeitimai:

Nr. V-1366, 2022-08-16, paskelbta TAR 2022-08-16, i. k. 2022-17144

2.1.3. Neteko galios nuo 2023-01-21

Papunkčio naikinimas:

Nr. V-74, 2023-01-20, paskelbta TAR 2023-01-20, i. k. 2023-01063

2.2. Valstybinei vaistų kontrolės tarnybai prie Lietuvos Respublikos sveikatos apsaugos ministerijos:

2.2.1 savo interneto svetainėje www.vvkt.lt paskelbti COVID-19 vakcinos charakteristikų santrauką ir pakuotės lapelį lietuvių ir anglų kalbomis ir nuorodą į Sąjungos vaistinių preparatų registrą bei pagal kompetenciją teikti informaciją apie COVID-19 vakcinas sveikatos priežiūros specialistams paprašius;

2.2.2 kartą per ketvirtį įvertinti ir apibendrinti pateiktus sveikatos priežiūros ar farmacijos specialistų pranešimus apie įtariamą nepageidaujamą reakciją (ĮNR) ir pacientų pranešimus apie įtariamą nepageidaujamą reakciją (ĮNR) į COVID-19 vakcinas ir duomenis teikti Sveikatos apsaugos ministerijai;

2.3. Užkrečiamų ligų ir AIDS centrui iki 2022 m. birželio 30 d. patiekti ASPĮ skiepijimui COVID-19 vakcina reikalingus švirkštus su adatomis, įsigytus iki 2022 m. gegužės 1 d., pasirašant perdavimo-priėmimo aktus.

Papildyta papunkčiu:

Nr. V-1164, 2022-06-28, paskelbta TAR 2022-06-28, i. k. 2022-13906

3. N u s t a t a u, kad Sveikatos apsaugos ministerija, siekdama užtikrinti sklandų vakcinacijos nuo COVID-19 ligos (koronaviruso infekcijos) procesą, duomenimis grįstų sprendimų, susijusių su vakcinacija nuo COVID-19 ligos (koronaviruso infekcijos), priėmimą bei valstybės ekonominės ir socialinės raidos stebėsenos ir analizės vakcinacijos lygio ir efektyvumo srityse atlikimą, siekiant užtikrinti visuomenės saugumą bei atsparumą šiai ligai, kreipiasi į Lietuvos statistikos departamentą, prašydama pateikti VDV IS duomenis, reikalingus atlikti:

3.1. gautų, paskirstytų ir sunaudotų COVID-19 vakcinų stebėseną ir analizę;

3.2. nepanaudotų ir utilizuotų (sunaikintų) COVID-19 vakcinų stebėseną ir analizę;

3.3. gautų, paskirstytų ir sunaudotų priemonių, reikalingų vakcinacijai nuo COVID-19 ligos (koronaviruso infekcijos), stebėseną ir analizę;

3.4. saugojamų COVID-19 vakcinų stebėseną bei analizę;

3.5. asmenų skiepijimosi nuo COVID-19 ligos (koronaviruso infekcijos) aktyvumo stebėseną ir analizę.

Papildyta punktu:

Nr. V-1366, 2022-08-16, paskelbta TAR 2022-08-16, i. k. 2022-17144

Sveikatos apsaugos ministras	Arūnas Dulkys

PATVIRTINTA

Lietuvos Respublikos sveikatos apsaugos ministro

2020 m. gruodžio 23 d. įsakymu Nr. V-2997

(Lietuvos Respublikos sveikatos apsaugos ministro

2022 m. balandžio 29 d. įsakymo Nr. V-864

redakcija)

GYVENTOJŲ SKIEPIJIMO COVID-19 LIGOS (KORONAVIRUSO INFEKCIJOS) VAKCINA ORGANIZAVIMO TVARKOS APRAŠAS

I SKYRIUS

BENDROSIOS NUOSTATOS

1. Gyventojų skiepijimo COVID-19 ligos (koronaviruso infekcijos) vakcina organizavimo tvarkos aprašas (toliau – Aprašas) nustato skiepijimo COVID-19 ligos (koronaviruso infekcijos) (toliau – COVID-19 liga) vakcina (toliau – COVID-19 vakcina) paslaugų (toliau – skiepijimo paslauga) organizavimo ir teikimo tvarką ir skiepijimo paslaugos apmokėjimo tvarką.

2. Apraše vartojamos sąvokos ir jų apibrėžtys:

2.1. Comirnaty – COVID-19 vakcina Comirnaty, išskyrus COVID-19 vakciną Comirnaty Original/Omicron BA.1 ir COVID-19 vakciną Comirnaty Original/Omicron BA.4-5;

Papildyta papunkčiu:

Nr. V-1525, 2022-10-04, paskelbta TAR 2022-10-04, i. k. 2022-20246

2.2. Skiepijanti ASPĮ – skiepijimo paslaugas teikianti asmens sveikatos priežiūros įstaiga (toliau – ASPĮ), turinti asmens sveikatos priežiūros veiklos licenciją, suteikiančią teisę teikti asmens sveikatos priežiūros paslaugas, kurių metu gali būti atliekama imunoprofilaktika.

Papunkčio numeracijos pakeitimas:

Nr. V-1525, 2022-10-04, paskelbta TAR 2022-10-04, i. k. 2022-20246

2.3. Spikevax – COVID-19 vakcina Spikevax, išskyrus COVID-19 vakciną Spikevax Original/Omicron BA.1;

Papildyta papunkčiu:

Nr. V-74, 2023-01-20, paskelbta TAR 2023-01-20, i. k. 2023-01063

2.4. Tikslinė grupė – Lietuvos Respublikos piliečiai, asmenys, turintys teisę į asmens sveikatos priežiūros paslaugas, apmokamas Privalomojo sveikatos draudimo fondo biudžeto ar valstybės biudžeto lėšomis (tarp jų užsieniečiai, pasitraukę iš Ukrainos dėl Rusijos Federacijos karinių veiksmų Ukrainoje), Europos Sąjungos valstybių narių ar Europos laisvosios prekybos asociacijos valstybių narių piliečiai ir jų šeimos nariai, atvykę gyventi į Lietuvos Respubliką ilgiau kaip 3 mėnesiams per pusę metų ir Lietuvos Respublikos įstatymo „Dėl užsieniečių teisinės padėties“ nustatyta tvarka įgiję teisę gyventi Lietuvos Respublikoje, užsienio valstybių piliečiai ir asmenys be pilietybės, kuriems Lietuvos Respublikos įstatymo „Dėl užsieniečių teisinės padėties“ nustatyta tvarka yra išduotas dokumentas, suteikiantis teisę gyventi Lietuvos Respublikoje, atvykę gyventi į Lietuvos Respubliką, asmenys, kuriems išduota nacionalinė viza, Lietuvoje akredituoti ir reziduojantys asmenys, bei kiti asmenys, kurie Lietuvos Respublikos Vyriausybės sprendimu turi būti skiepijami COVID-19 vakcina Apraše nustatyta tvarka.

Papunkčio numeracijos pakeitimas:

Nr. V-1525, 2022-10-04, paskelbta TAR 2022-10-04, i. k. 2022-20246

Nr. V-74, 2023-01-20, paskelbta TAR 2023-01-20, i. k. 2023-01063

2.5. Kitos Apraše vartojamos sąvokos suprantamos taip, kaip jos apibrėžtos Užsienio valstybių diplomatinių atstovybių, konsulinių įstaigų, tarptautinių organizacijų atstovybių, Europos Sąjungos įstaigų ir kitų atstovybių narių akreditavimo Lietuvos Respublikoje nuostatuose, patvirtintuose Lietuvos Respublikos Vyriausybės 1998 m. sausio 6 d. nutarimu Nr. 4 „Dėl Užsienio valstybių diplomatinių atstovybių, konsulinių įstaigų, tarptautinių organizacijų atstovybių, Europos Sąjungos įstaigų ir kitų atstovybių narių akreditavimo Lietuvos Respublikoje nuostatų patvirtinimo“, ir kituose asmens sveikatos priežiūros paslaugų teikimą reglamentuojančiuose teisės aktuose.

Papunkčio numeracijos pakeitimas:

Nr. V-1525, 2022-10-04, paskelbta TAR 2022-10-04, i. k. 2022-20246

Nr. V-74, 2023-01-20, paskelbta TAR 2023-01-20, i. k. 2023-01063

3. Aprašas keičiamas atsiradus naujų įrodymais pagrįstos medicinos žinių, tarptautinių organizacijų rekomendacijų, COVID-19 vakcinų gamintojų informacijos apie COVID-19 vakciną ir COVID-19 ligos eigą.

4. Jeigu ASPĮ turi kelių gamintojų COVID-19 vakcinų ir jos nėra skirtos skiepijimui antrąja doze, ji turi sudaryti galimybę pacientui pasirinkti konkretaus gamintojo COVID-19 vakciną, kuria jis pageidauja būti skiepijamas.

II SKYRIUS

SKIEPIJIMO COVID-19 VAKCINA ORGANIZAVIMO TVARKA

5. Skiepijančios ASPĮ atsakingas darbuotojas į Valstybės duomenų valdysenos informacinę sistemą (toliau – VDV IS) iki kiekvieno antradienio darbo dienos pabaigos (toliau – poreikio pateikimo terminas) pateikia savo ASPĮ COVID-19 vakcinų poreikį (dozių skaičių) artėjančiai savaitei.

6. Sveikatos apsaugos ministerijos Ekstremalių sveikatai situacijų centro (toliau – ESSC) darbuotojas per 24 val. nuo aprašo 5 punkte nurodyto termino pabaigos VDV IS tvirtina skiepijančių ASPĮ pateiktus COVID-19 vakcinų poreikius.

Punkto pakeitimai:

Nr. V-1366, 2022-08-16, paskelbta TAR 2022-08-16, i. k. 2022-17144

7. ESSC kiekvieną savaitę skiepijančioms ASPĮ tiekia COVID-19 vakcinas pagal VDV IS patvirtintus COVID-19 vakcinų kiekius.

Punkto pakeitimai:

Nr. V-1366, 2022-08-16, paskelbta TAR 2022-08-16, i. k. 2022-17144

8. Kartu su kiekviena COVID-19 vakcinos siunta skiepijančioms ASPĮ pateikiamas COVID-19 vakcinos registracijos metu patvirtintų pakuotės lapelių lietuvių kalba skaičius, lygus tiekiamų COVID-19 vakcinų vidinių pakuočių skaičiui, bei interneto svetainės, kurioje galima rasti Europos Komisijos patvirtinto pakuotės lapelio informaciją ir COVID-19 vakcinos charakteristikų santrauką, adresas.

9. ASPĮ, kurios turi reikiamą infrastruktūrą ypač žemos temperatūros (-70º C ir žemesnės) sąlygomis laikyti ypač žemos temperatūros (-70º C ir žemesnės) sąlygomis saugojamas COVID-19 vakcinas (toliau – „ledo“ vakcinos), (toliau – perduodanti ASPĮ) gali kitoms skiepijančioms ASPĮ, kurios neturi reikiamos infrastruktūros ypač žemos temperatūros (-70º C ir žemesnės) sąlygomis laikyti „ledo“ vakcinas (toliau – priimanti ASPĮ), šių skiepijančių ASPĮ pacientams skiepyti perduoti atitirpintas „ledo“ vakcinas šia tvarka:

9.1. perduodanti ASPĮ „ledo“ vakcinas skiepijančioms ASPĮ perduoda pagal VDV IS patvirtintus priimančių ASPĮ vakcinų užsakymus, užtikrindama, kad „ledo“ vakcinų siuntos atitiktų šiuos reikalavimus:

Papunkčio pakeitimai:

Nr. V-1366, 2022-08-16, paskelbta TAR 2022-08-16, i. k. 2022-17144

9.1.1. nebūtų pažeista „ledo“ vakcinos vidinė pakuotė;

9.1.2. būtų paženklintos nurodant „ledo“ vakcinos pavadinimą, registruotoją (gamintoją), seriją, dozių skaičių, laikymo temperatūrą, atitirpinimo datą, perduodančios ASPĮ ir priimančios ASPĮ pavadinimus ir siuntos supakavimo datą;

9.1.3. „ledo“ vakcinos būtų transportuojamos gamintojo nustatytomis sąlygomis, kad nebūtų pažeista „ledo“ vakcinų kokybė;

9.2. perduodančios ASPĮ ir priimančios ASPĮ vykdo atitinkamai perduodamų ir gaunamų „ledo“ vakcinų apskaitą;

9.3. perduodančioms ASPĮ už „ledo“ vakcinų perdavimą už kiekvienus 3 mėn., skaičiuojant nuo 2022 m. gegužės mėn. įskaitytinai, iki kito mėnesio 25 dienos iš valstybės biudžeto lėšų mokama kompensuojamoji suma. Ji apskaičiuojama perduodančios ASPĮ per 3 mėn. perduotų „ledo“ vakcinos vidinių pakuočių skaičių padauginus iš vidutinių vienos „ledo“ vakcinos vidinės pakuotės perdavimo išlaidų – 0,97 Eur.

10. Asmenų registracija skiepijimo paslaugoms gauti vykdoma naudojant Ekstremalių situacijų valdymo informacinę sistemą (toliau – ESVIS) ESSC direktoriaus tvirtinamų ESVIS nuostatų ir kitų teisės aktų, reguliuojančių registraciją skiepijimo paslaugoms gauti, nustatyta tvarka. Esant ESVIS veiklos sutrikimams, dėl kurių negali būti vykdoma registracija skiepijimo paslaugoms gauti, registracijai skiepijimo paslaugoms gauti naudojama Išankstinė pacientų registracijos informacinė sistema mutatis mutandis Pacientų registravimo asmens sveikatos priežiūros paslaugoms gauti tvarkos aprašo, patvirtinto Lietuvos Respublikos sveikatos apsaugos ministro 2018 m. liepos 16 d. įsakymu Nr. V-812 „Dėl Pacientų registravimo asmens sveikatos priežiūros paslaugoms gauti tvarkos aprašo patvirtinimo“ nustatyta tvarka.

11. Asmenys gali registruotis patys per ESVIS arba tiesiogiai kreipdamiesi į skiepijančią ASPĮ, kur juos per ESVIS užregistruoja ASPĮ darbuotojai. Tikslinei grupei priklausantys užsieniečiai, kuriems Lietuvos Respublikos gyventojų registro įstatymo nustatyta tvarka nesuteiktas asmens kodas, išskyrus Lietuvoje akredituotus ir reziduojančius asmenis, turi kreiptis tiesiogiai į skiepijančią ASPĮ.

III SKYRIUS

SKIEPIJIMO PASLAUGŲ TEIKIMO TVARKA

12. Skiepijanti ASPĮ skiepijimo paslaugas gali teikti ASPĮ patalpose ir kitose vietose (pvz., darbovietėse, socialinių paslaugų įstaigose, asmenų namuose ar laikinai įrengtose skiepijimo vietose). Skiepijant ne ASPĮ patalpose turi būti laikomasi teisės aktuose, reguliuojančiuose infekcijų kontrolę, nustatytų reikalavimų ir pildomi medicinos dokumentai Aprašo 22 punkte nustatyta tvarka.

13. Skiepijimo paslaugą skiria ir teikia asmens sveikatos priežiūros specialistai, nurodyti Imunoprofilaktikos organizavimo ir atlikimo tvarkos aprašo, patvirtinto Lietuvos Respublikos sveikatos apsaugos ministro 2002 m. rugsėjo 23 d. įsakymu Nr. 468 „Dėl Imunoprofilaktikos organizavimo ir atlikimo tvarkos aprašo patvirtinimo“ (toliau – Imunoprofilaktikos aprašas), 7 punkte.

Dėl skiepijimo paslaugos skyrimo 5–11 m. vaikams rekomenduojama konsultuotis su vaikų ligų gydytoju.

14. Skiepijimo paslaugos teikiamos vadovaujantis:

14.1. Imunoprofilaktikos aprašo 11.1 ir 11.2 papunkčiais;

14.2. COVID-19 vakcinos registracijos metu patvirtinta COVID-19 vakcinos charakteristikų santrauka;

14.3. įrodymais pagrįstos medicinos žiniomis apie imunoprofilaktikos taikymą COVID-19 ligai valdyti.

15. ASPĮ privalo užtikrinti, kad kiekvienas asmuo būtų paskiepytas to paties registruotojo COVID-19 vakcina pagal schemą, nurodytą COVID-19 vakcinos charakteristikų santraukoje, išskyrus Aprašo 17 ir 20 punktuose nurodytus atvejus. Antra COVID-19 vakcinos dozė anksčiau, nei nurodyta COVID-19 vakcinos charakteristikų santraukoje, negali būti skiepijama. Jei skiepijimas antra COVID-19 vakcinos doze negali būti atliktas COVID-19 vakcinos charakteristikų santraukoje nurodytoje skiepijimo schemoje nurodytu laiku, asmeniui antra dozė skiepijama įmanomu artimiausiu laiku (COVID-19 vakcinos charakteristikų santraukoje nurodyta skiepijimo schema nepradedama iš naujo, nepriklausomai nuo to, kiek laiko praėjo nuo skiepijimo ankstesne doze).

16. Jei asmeniui po skiepijimo pirma COVID-19 vakcinos doze (kai skiepijimas daugiau nei viena doze numatytas COVID-19 vakcinos charakteristikų santraukoje nurodytoje skiepijimo schemoje) vadovaujantis teigiamu SARS-CoV-2 PGR tyrimo arba greitojo SARS-CoV-2 antigeno testo rezultatu buvo nustatyta COVID-19 liga (koronaviruso infekcija), antra dozė jam skiepijama ne anksčiau kaip po 150 dienų nuo COVID-19 ligos (koronaviruso infekcijos) diagnozės patvirtinimo, išskyrus jei po COVID-19 ligos (koronaviruso infekcijos) diagnozės patvirtinimo dienos praėjo ne mažiau kaip 21 diena ir asmeniui nenustatomi SARS-CoV-2 anti-S ir (ar) anti-RBD IgG antikūnai (toliau – IgG antikūnai).

17. COVID-19 vakcina nepaskiepyti asmenys, kuriems iki skiepijimo, vadovaujantis teigiamu SARS-CoV-2 PGR tyrimo arba greitojo SARS-CoV-2 antigeno testo rezultatu, buvo nustatyta COVID-19 liga (koronaviruso infekcija), skiepijami ne anksčiau kaip po 150 dienų nuo COVID-19 ligos (koronaviruso infekcijos) diagnozės patvirtinimo viena bet kurios COVID-19 vakcinos doze, išskyrus šiuos atvejus, kai skiepijama dviem dozėmis:

17.1. jei asmens sprendimu atlikus IgG antikūnų tyrimą po COVID-19 ligos (koronaviruso infekcijos) diagnozės patvirtinimo dienos praėjus ne mažiau kaip 21 dienai, IgG antikūnai nenustatomi;

17.2. gydytojo sprendimu asmenims, kuriems taikomas sisteminis imunosupresinis gydymas ar yra nustatytas imunodeficitinis sutrikimas;

17.3. esant objektyvioms aplinkybėms ir asmeniui pageidaujant būti vakcinuotam pagal dviejų dozių vakcinavimo schemą.

18. Trečiąja COVID-19 vakcinos doze naudojant Comirnaty Original/Omicron BA.4-5 arba COVID-19 vakciną Comirnaty Original/Omicron BA.1, arba COVID-19 vakciną Spikevax Original/Omicron BA.1, o jei jų nėra arba pacientas pageidauja – Comirnaty praėjus ne mažiau kaip 28 dienoms nuo antrosios COVID-19 vakcinos dozės suleidimo dienos, gali skiepytis:

Punkto pakeitimai:

Nr. V-1525, 2022-10-04, paskelbta TAR 2022-10-04, i. k. 2022-20246

Nr. V-74, 2023-01-20, paskelbta TAR 2023-01-20, i. k. 2023-01063

18.1. 12 m. ir vyresni pacientai, sergantys lėtinėmis imunitetą silpninančiomis ligomis arba kurių imuninės sistemos funkcija yra sunkiai sutrikusi dėl kitų priežasčių, arba pacientai, kuriems taikomas gydymas imuninę sistemą slopinančiais vaistiniais preparatais;

18.2. 18 m. ir vyresni pacientai, kurie po paskiepijimo pagal skiepijimo schemą neturi anti-SARS-CoV-2 IgG antikūnų (pagrindžiama laboratorinio kiekybinio ar pusiau kiekybinio serologinio imunologinio tyrimo, atlikto praėjus ne mažiau kaip po 28 d. po paskutinės vakcinos dozės suleidimo dienos, atsakymu) ir Elektroninės sveikatos paslaugų ir bendradarbiavimo infrastruktūros informacinės sistemos (toliau – ESPBI IS) formoje E025 „Ambulatorinio apsilankymo aprašymas“ yra šeimos gydytojo rekomendacija trečiajai COVID-19 vakcinos dozei (įrašytas Tarptautinės statistinės ligų ir sveikatos sutrikimų klasifikacijos dešimtojo pataisyto ir papildyto leidimo „Sisteminis ligų sąrašas“ (Australijos modifikacija, TLK-10-AM) kodas Z25.8).

19. Trečiąja (kai skiepijimas daugiau nei viena doze numatytas COVID-19 vakcinos charakteristikų santraukoje nurodytoje skiepijimo schemoje) arba antrąja (kai skiepijimas viena doze numatytas COVID-19 vakcinos charakteristikų santraukoje nurodytoje skiepijimo schemoje arba kai asmuo buvo paskiepytas tik viena vakcinos doze pagal Aprašo 17 punktą) COVID-19 vakcinos doze (sustiprinančiąja doze) gali skiepytis 12 m. ir vyresni asmenys:

19.1. jei 18 m. ar vyresnis asmuo buvo paskiepytas Comirnaty, Spikevax, Vaxzevria arba Nuvaxovid – COVID-19 vakcina Comirnaty Original/Omicron BA.1 arba COVID-19 vakcina Comirnaty Original/Omicron BA.4-5, arba COVID-19 vakcina Spikevax Original/Omicron BA.1, o jei jų nėra arba pacientas pageidauja – Comirnaty arba pusę COVID-19 vakcinos Spikevax dozės (0,25 ml), ne anksčiau kaip po 90 dienų nuo antrosios COVID-19 vakcinos dozės suleidimo dienos;

Papunkčio pakeitimai:

Nr. V-1525, 2022-10-04, paskelbta TAR 2022-10-04, i. k. 2022-20246

Nr. V-74, 2023-01-20, paskelbta TAR 2023-01-20, i. k. 2023-01063

19.2. jei 18 m. ar vyresnis asmuo buvo paskiepytas COVID-19 Vaccine Janssen:

19.2.1. COVID-19 Vaccine Janssen – ne anksčiau kaip po 60 d. nuo vakcinos suleidimo dienos arba

19.2.2. COVID-19 vakcina Comirnaty Original/Omicron BA.1 arba COVID-19 vakcina Comirnaty Original/Omicron BA.4-5, arba COVID-19 vakcina Spikevax Original/Omicron BA.1, o jei jų nėra arba pacientas pageidauja – Comirnaty arba pusę COVID-19 vakcinos Spikevax dozės (0,25 ml), – ne anksčiau kaip po 90 dienų nuo vakcinos suleidimo dienos;

Papunkčio pakeitimai:

Nr. V-1525, 2022-10-04, paskelbta TAR 2022-10-04, i. k. 2022-20246

Nr. V-74, 2023-01-20, paskelbta TAR 2023-01-20, i. k. 2023-01063

19.3. jei asmeniui yra 12–17 m. – COVID-19 vakcina Comirnaty Original/Omicron BA.1 arba COVID-19 vakcina Comirnaty Original/Omicron BA.4-5, o jei jų nėra arba pacientas pageidauja – Comirnaty ne anksčiau kaip po 90 dienų nuo antrosios Comirnaty arba Spikevax dozės suleidimo dienos;

Papunkčio pakeitimai:

Nr. V-1525, 2022-10-04, paskelbta TAR 2022-10-04, i. k. 2022-20246

19.4. paskiepyti pagal visą COVID-19 vakcinos charakteristikų santraukoje nurodytą skiepijimo schemą ir persirgę COVID-19 liga (koronaviruso infekcija), kai ji patvirtinta teigiamu laboratorinio SARS-CoV-2 PGR tyrimo arba greitojo SARS-CoV-2 antigeno testo rezultatu (nepriklausomai nuo persirgimo ir skiepijimo (ar vakcinos dozių ir persirgimo) eiliškumo) – ne anksčiau kaip po 180 d. nuo vėlesnės iš šių datų – COVID-19 Vaccine Janssen suleidimo dienos ar antrosios Comirnaty, Spikevax arba Vaxzevria dozės suleidimo dienos arba teigiamo SARS-CoV-2 PGR tyrimo arba greitojo SARS-CoV-2 antigeno testo rezultato gavimo dienos.

191. Pakartotinai (antrąja sustiprinančiąja COVID-19 vakcinos doze), skiepijimui naudojant COVID-19 vakciną Comirnaty Original/Omicron BA.1 arba COVID-19 vakciną Comirnaty Original/Omicron BA.4-5, arba, jei asmuo yra 18 m. arba vyresnis, – ir COVID-19 vakciną Spikevax Original/Omicron BA.1, o jei šiame punkte nurodytų vakcinų nėra arba pacientas pageidauja – Comirnaty arba pusę COVID-19 vakcinos Spikevax dozės (0,25 ml), gali skiepytis šie sustiprinančiąja COVID-19 vakcinos doze pasiskiepiję asmenys:

191.1. 12 m. ir vyresni asmenys, sergantys lėtinėmis imunitetą silpninančiomis ligomis arba kurių imuninės sistemos funkcija yra sunkiai sutrikusi dėl kitų priežasčių, arba asmenys, kuriems taikomas gydymas imuninę sistemą slopinančiais vaistiniais preparatais – nuo vėlesnės iš šių datų – ne anksčiau kaip po 90 dienų nuo sustiprinančiosios COVID-19 vakcinos dozės suleidimo dienos arba ne anksčiau kaip po 180 dienų nuo COVID-19 ligos (koronaviruso infekcijos) diagnozės patvirtinimo, vadovaujantis teigiamu SARS-CoV-2 PGR tyrimo arba greitojo SARS-CoV-2 antigeno testo rezultatu;

191.2. 12 m. ir vyresni asmenys, kurie, atsižvelgiant į jų sveikatos būklę, turi didžiausią riziką užsikrėsti COVID-19 liga ir (ar) susirgti sunkia šios ligos forma (įvertinus sveikatos priežiūros specialistui) – ne anksčiau kaip po 180 dienų nuo vėlesnės iš šių datų – sustiprinančiosios COVID-19 vakcinos dozės suleidimo dienos arba COVID-19 ligos (koronaviruso infekcijos) diagnozės patvirtinimo, vadovaujantis teigiamu SARS-CoV-2 PGR tyrimo arba greitojo SARS-CoV-2 antigeno testo rezultatu;

191.3. kiti Aprašo 191.1 ir 191.2 papunkčiuose nenurodyti 12 m. amžiaus ir vyresni asmenys – nuo vėlesnės iš šių datų – ne anksčiau kaip po 180 dienų nuo sustiprinančiosios COVID-19 vakcinos dozės suleidimo dienos arba ne anksčiau kaip po 270 dienų nuo COVID-19 ligos (koronaviruso infekcijos) diagnozės patvirtinimo, vadovaujantis teigiamu SARS-CoV-2 PGR tyrimo arba greitojo SARS-CoV-2 antigeno testo rezultatu.

Punkto pakeitimai:

Nr. V-1525, 2022-10-04, paskelbta TAR 2022-10-04, i. k. 2022-20246

Nr. V-74, 2023-01-20, paskelbta TAR 2023-01-20, i. k. 2023-01063

192. Pakartotinai, skiepijimui naudojant COVID-19 vakciną Comirnaty Original/Omicron BA.1 arba COVID-19 vakciną Comirnaty Original/Omicron BA.4-5, arba Spikevax Original/Omicron BA.1, o jei jų nėra arba pacientas pageidauja – Comirnaty arba pusę COVID-19 vakcinos Spikevax dozės (0,25 ml), gydytojo sprendimu gali skiepytis antrąja sustiprinančiąja COVID-19 vakcinos doze pasiskiepiję asmenys, kuriems taikomas sisteminis imunosupresinis gydymas ar yra nustatytas imunodeficitinis sutrikimas.

Papildyta punktu:

Nr. V-74, 2023-01-20, paskelbta TAR 2023-01-20, i. k. 2023-01063

20. Skiepijant farmacijos kompanijos AstraZeneca COVID-19 vakcina Vaxzevria (toliau – Vaxzevria) ir Comirnaty (išskyrus Aprašo 17 punkte nurodytu atveju) pirmajai skiepo dozei gali būti naudojama Vaxzevria, o antrajai – Comirnaty COVID-19 vakcina arba atvirkščiai. Šiame punkte nurodytu atveju tarp skiepijimo pirmąja ir antrąja atitinkamos COVID-19 vakcinos doze turi praeiti ne mažiau kaip 56 ir ne daugiau kaip 84 dienos.

Jei, skiepijant šiame punkte nurodyta tvarka, antroji COVID-19 vakcinos dozė kita šiame punkte nurodyta COVID-19 vakcina, nei skiepijant pirmąja doze, negali būti skiepijama šiame punkte nurodytu laiku, ji skiepijama artimiausiu įmanomu laiku po šiame punkte nurodyto termino pabaigos.

Jei po skiepijimo pirmąja Vaxzevria arba Comirnaty vakcinos doze pasireiškia sunkios nepageidaujamos reakcijos, dėl vakcinos (Vaxzevria ar Comirnaty) antrajai skiepo dozei parinkimo, rekomenduojama konsultuotis su šeimos gydytoju.

21. Sveikatos priežiūros specialistas, paskiepijęs asmenį COVID-19 vakcina, asmeniui pageidaujant, įteikia jam COVID-19 vakcinos pakuotės lapelį, jei skiepijama pirmą kartą, asmeniui nurodomas antros COVID-19 vakcinos dozės pagal COVID-19 vakcinos charakteristikų santraukoje nurodytą skiepijimo schemą, laikas, išskyrus Aprašo 17 punkte nurodytu atveju, kai skiepijama viena doze, ir primena, kad skiepytis antra doze pagal COVID-19 vakcinos charakteristikų santraukoje nurodytą skiepijimo schemą asmuo turi atvykti nurodytu laiku, o jei negali atvykti – apie tai nedelsdamas turi informuoti ASPĮ. Jei asmuo nėra užregistruotas (užsiregistravęs) skiepytis antra COVID-19 vakcinos doze (kai skiepijimas daugiau nei viena doze numatytas COVID-19 vakcinos charakteristikų santraukoje nurodytoje skiepijimo schemoje), asmenį registruoja sveikatos priežiūros specialistas ar kitas ASPĮ darbuotojas iškart po skiepijimo paslaugos suteikimo, išskyrus Aprašo 17 punkte nurodytu atveju, kai skiepijama viena doze.

22. Skiepijimo COVID-19 vakcina metu pildomi medicinos dokumentai:

22.1. sveikatos priežiūros specialistai duomenis apie atliktą skiepijimą COVID-19 vakcina ne vėliau kaip per 1 darbo dieną nuo skiepijimo dienos Lietuvos Respublikos sveikatos apsaugos ministro 2015 m. gegužės 26 d. įsakymu Nr. V-657 „Dėl Elektroninės sveikatos paslaugų ir bendradarbiavimo infrastruktūros informacinės sistemos naudojimo tvarkos aprašo patvirtinimo“ nustatyta tvarka pateikia į ESPBI IS, užpildydami formą E063 „Vakcinacijos įrašas“ (toliau – forma E063);

22.2. asmens sveikatos priežiūros specialistai duomenis apie atliktą skiepijimą COVID-19 vakcina registruoja formoje Nr. 064/a „Profilaktinių skiepijimų registravimo žurnalas“, patvirtintoje Lietuvos Respublikos sveikatos apsaugos ministro 2014 m. sausio 27 d. įsakymu Nr. V-120 „Dėl Privalomų sveikatos statistikos apskaitos ir kitų tipinių formų bei privalomų sveikatos statistikos ataskaitų formų patvirtinimo“;

22.3. vakcinaciją COVID-19 vakcina atlikęs asmens sveikatos priežiūros specialistas duomenis apie panaudotas COVID-19 vakcinas įrašo į registracijos žurnalą arba ASPĮ naudojamą vidinę informacinę sistemą ASPĮ nustatyta tvarka.

221. Už COVID-19 vakcinas, įsigytas iki 2022 m. spalio 22 d., tikslinei grupei priklausantys asmenys nemoka. COVID-19 vakcinos, įsigytos nuo 2022 m. spalio 22 d., skiepijimui naudojamos Lietuvos Respublikos sveikatos apsaugos ministro 2022 m. spalio 21 d. įsakyme Nr. V-1588 „Dėl 2022–2025 metų COVID-19 ligos (koronaviruso infekcijos) vakcinacijos ir gydymo programos patvirtinimo“ nustatyta tvarka.

Papildyta punktu:

Nr. V-1716, 2022-11-21, paskelbta TAR 2022-11-21, i. k. 2022-23401

IV SKYRIUS

BAIGIAMOSIOS NUOSTATOS

23. Už pagal Apraše nustatytus reikalavimus suteiktas skiepijimo COVID 19 ligos vakcina paslaugas asmenims, nurodytiems Lietuvos Respublikos sveikatos draudimo įstatymo 6 straipsnyje, skiepijančioms ASPĮ Privalomojo sveikatos draudimo fondo biudžeto lėšomis apmokamas skatinamasis priedas, kurio dydis numatytas Pirminės ambulatorinės asmens sveikatos priežiūros paslaugų teikimo organizavimo ir šių paslaugų išlaidų apmokėjimo tvarkos apraše, patvirtintame Lietuvos Respublikos sveikatos apsaugos ministro 2005 m. gruodžio 5 d. įsakymu Nr. V-943 „Dėl Pirminės ambulatorinės asmens sveikatos priežiūros paslaugų teikimo organizavimo ir šių paslaugų išlaidų apmokėjimo tvarkos aprašo tvirtinimo“. Už kitiems šiame punkte nenurodytiems asmenims suteiktas skiepijimo COVID 19 ligos vakcina paslaugas apmokama skiepijančios ASPĮ vadovo nustatyta tvarka.

Punkto pakeitimai:

Nr. V-1716, 2022-11-21, paskelbta TAR 2022-11-21, i. k. 2022-23401

24. Asmeniui, siekiančiam gauti Europos Sąjungos skaitmeninį COVID pažymėjimą, pageidaujant, skiepijančios ASPĮ darbuotojai į ESPBI IS įveda duomenis apie kitoje šalyje asmeniui atliktą skiepijimą COVID-19 vakcina, registruota Sąjungos vaistinių preparatų registre, ar persirgimą COVID-19 liga, vadovaudamiesi asmens pateiktu kitos šalies sveikatos priežiūros įstaigos jam išduotu dokumentu, patvirtinančiu paskiepijimą COVID-19 vakcina ar persirgimą COVID-19 liga. Pateiktuose dokumentuose, patvirtinančiuose paskiepijimą COVD-19 vakcina ar persirgimą COVID-19 liga, turi būti nurodyta COVID-19 vakcina, jos dozės eilės numeris, serijos numeris, skiepijimo data ir šalis, kurioje asmuo paskiepytas (jei asmuo paskiepytas COVID-19 vakcina) arba asmeniui atlikto tyrimo, kuriuo jam nustatyta COVID-19 liga, tipas, rezultatas ir data ir tyrimą atlikusi šalis (jei asmuo persirgo COVID-19 liga), taip pat turi būti nurodytas dokumentą išdavusios institucijos pavadinimas, dokumento data. Dokumento kopija privalo būti patalpinta į ESPBI IS.

Skyriaus pakeitimai:

Nr. V-1044, 2022-06-03, paskelbta TAR 2022-06-03, i. k. 2022-12227

5 skyrius. Neteko galios nuo 2022-06-04

Skyriaus naikinimas:

Nr. V-1044, 2022-06-03, paskelbta TAR 2022-06-03, i. k. 2022-12227

______________

Pakeitimai:

1.

Lietuvos Respublikos sveikatos apsaugos ministerija, Įsakymas

Nr. V-11, 2021-01-06, paskelbta TAR 2021-01-06, i. k. 2021-00182

Dėl Lietuvos Respublikos sveikatos apsaugos ministro 2020 m. gruodžio 23 d. įsakymo Nr. V-2997 „Dėl Gyventojų skiepijimo valstybės biudžeto lėšomis įsigyjama COVID-19 ligos (koronaviruso infekcijos) vakcina organizavimo tvarkos aprašo patvirtinimo“ pakeitimo

2.

Lietuvos Respublikos sveikatos apsaugos ministerija, Įsakymas

Nr. V-71, 2021-01-12, paskelbta TAR 2021-01-12, i. k. 2021-00442

Dėl Lietuvos Respublikos sveikatos apsaugos ministro 2020 m. gruodžio 23 d. įsakymo Nr. V-2997 „Dėl Gyventojų skiepijimo valstybės biudžeto lėšomis įsigyjama COVID-19 ligos (koronaviruso infekcijos) vakcina organizavimo tvarkos aprašo patvirtinimo“ pakeitimo

3.

Lietuvos Respublikos sveikatos apsaugos ministerija, Įsakymas

Nr. V-563, 2021-03-18, paskelbta TAR 2021-03-18, i. k. 2021-05510

Dėl Lietuvos Respublikos sveikatos apsaugos ministro 2020 m. gruodžio 23 d. įsakymo Nr. V-2997 „Dėl Gyventojų skiepijimo valstybės biudžeto lėšomis įsigyjama COVID-19 ligos (koronaviruso infekcijos) vakcina organizavimo tvarkos aprašo patvirtinimo“ pakeitimo

4.

Lietuvos Respublikos sveikatos apsaugos ministerija, Įsakymas

Nr. V-736, 2021-04-07, paskelbta TAR 2021-04-08, i. k. 2021-07288

Dėl Lietuvos Respublikos sveikatos apsaugos ministro 2020 m. gruodžio 23 d. įsakymo Nr. V-2997 „Dėl Gyventojų skiepijimo valstybės biudžeto lėšomis įsigyjama COVID-19 ligos (koronaviruso infekcijos) vakcina organizavimo tvarkos aprašo patvirtinimo“ pakeitimo

5.

Lietuvos Respublikos sveikatos apsaugos ministerija, Įsakymas

Nr. V-1111, 2021-05-17, paskelbta TAR 2021-05-17, i. k. 2021-10858

Dėl Lietuvos Respublikos sveikatos apsaugos ministro 2020 m. gruodžio 23 d. įsakymo Nr. V-2997 „Dėl Gyventojų skiepijimo valstybės biudžeto lėšomis įsigyjama COVID-19 ligos (koronaviruso infekcijos) vakcina organizavimo tvarkos aprašo patvirtinimo“ pakeitimo

6.

Lietuvos Respublikos sveikatos apsaugos ministerija, Įsakymas

Nr. V-1400, 2021-06-16, paskelbta TAR 2021-06-16, i. k. 2021-13686

Dėl Lietuvos Respublikos sveikatos apsaugos ministro 2020 m. gruodžio 23 d. įsakymo Nr. V-2997 „Dėl Gyventojų skiepijimo valstybės biudžeto lėšomis įsigyjama COVID-19 ligos (koronaviruso infekcijos) vakcina organizavimo tvarkos aprašo patvirtinimo“ pakeitimo

7.

Lietuvos Respublikos sveikatos apsaugos ministerija, Įsakymas

Nr. V-1493, 2021-06-29, paskelbta TAR 2021-06-29, i. k. 2021-14627

Dėl Lietuvos Respublikos sveikatos apsaugos ministro 2020 m. gruodžio 23 d. įsakymo Nr. V-2997 „Dėl Gyventojų skiepijimo valstybės biudžeto lėšomis įsigyjama COVID-19 ligos (koronaviruso infekcijos) vakcina organizavimo tvarkos aprašo patvirtinimo“ pakeitimo

8.

Lietuvos Respublikos sveikatos apsaugos ministerija, Įsakymas

Nr. V-1664, 2021-07-14, paskelbta TAR 2021-07-14, i. k. 2021-15919

Dėl Lietuvos Respublikos sveikatos apsaugos ministro 2020 m. gruodžio 23 d. įsakymo Nr. V-2997 „Dėl gyventojų skiepijimo valstybės biudžeto lėšomis įsigyjama COVID-19 ligos (koronaviruso infekcijos) vakcina organizavimo tvarkos aprašo patvirtinimo“ pakeitimo

9.

Lietuvos Respublikos sveikatos apsaugos ministerija, Įsakymas

Nr. V-1802, 2021-08-04, paskelbta TAR 2021-08-04, i. k. 2021-17020

Dėl Lietuvos Respublikos sveikatos apsaugos ministro 2020 m. gruodžio 23 d. įsakymo Nr. V-2997 „Dėl Gyventojų skiepijimo valstybės biudžeto lėšomis įsigyjama COVID-19 ligos (koronaviruso infekcijos) vakcina organizavimo tvarkos aprašo patvirtinimo“ pakeitimo

10.

Lietuvos Respublikos sveikatos apsaugos ministerija, Įsakymas

Nr. V-1998, 2021-09-06, paskelbta TAR 2021-09-06, i. k. 2021-18868

Dėl Lietuvos Respublikos sveikatos apsaugos ministro 2020 m. gruodžio 23 d. įsakymo Nr. V-2997 „Dėl Gyventojų skiepijimo valstybės biudžeto lėšomis įsigyjama COVID-19 ligos (koronaviruso infekcijos) vakcina organizavimo tvarkos aprašo patvirtinimo“ pakeitimo

11.

Lietuvos Respublikos sveikatos apsaugos ministerija, Įsakymas

Nr. V-2162, 2021-09-27, paskelbta TAR 2021-09-27, i. k. 2021-20148

Dėl Lietuvos Respublikos sveikatos apsaugos ministro 2020 m. gruodžio 23 d. įsakymo Nr. V-2997 „Dėl Gyventojų skiepijimo valstybės biudžeto lėšomis įsigyjama COVID-19 ligos (koronaviruso infekcijos) vakcina organizavimo tvarkos aprašo patvirtinimo“ pakeitimo

12.

Lietuvos Respublikos sveikatos apsaugos ministerija, Įsakymas

Nr. V-2267, 2021-10-08, paskelbta TAR 2021-10-08, i. k. 2021-21233

Dėl Lietuvos Respublikos sveikatos apsaugos ministro 2020 m. gruodžio 23 d. įsakymo Nr. V-2997 „Dėl Gyventojų skiepijimo valstybės biudžeto lėšomis įsigyjama COVID-19 ligos (koronaviruso infekcijos) vakcina organizavimo tvarkos aprašo patvirtinimo“ pakeitimo

13.

Lietuvos Respublikos sveikatos apsaugos ministerija, Įsakymas

Nr. V-2335, 2021-10-18, paskelbta TAR 2021-10-18, i. k. 2021-21767

Dėl Lietuvos Respublikos sveikatos apsaugos ministro 2020 m. gruodžio 23 d. įsakymo Nr. V-2997 „Dėl Gyventojų skiepijimo valstybės biudžeto lėšomis įsigyjama COVID-19 ligos (koronaviruso infekcijos) vakcina organizavimo tvarkos aprašo patvirtinimo“ pakeitimo

14.

Lietuvos Respublikos sveikatos apsaugos ministerija, Įsakymas

Nr. V-2594, 2021-11-16, paskelbta TAR 2021-11-16, i. k. 2021-23672

Dėl Lietuvos Respublikos sveikatos apsaugos ministro 2020 m. gruodžio 23 d. įsakymo Nr. V-2997 „Dėl Gyventojų skiepijimo valstybės biudžeto lėšomis įsigyjama COVID-19 ligos (koronaviruso infekcijos) vakcina organizavimo tvarkos aprašo patvirtinimo“ pakeitimo

15.

Lietuvos Respublikos sveikatos apsaugos ministerija, Įsakymas

Nr. V-2683, 2021-11-26, paskelbta TAR 2021-11-26, i. k. 2021-24392

Dėl Lietuvos Respublikos sveikatos apsaugos ministro 2020 m. gruodžio 23 d. įsakymo Nr. V-2997 „Dėl Gyventojų skiepijimo valstybės biudžeto lėšomis įsigyjama COVID-19 ligos (koronaviruso infekcijos) vakcina organizavimo tvarkos aprašo patvirtinimo“ pakeitimo

16.

Lietuvos Respublikos sveikatos apsaugos ministerija, Įsakymas

Nr. V-2840, 2021-12-14, paskelbta TAR 2021-12-16, i. k. 2021-25892

Dėl Lietuvos Respublikos sveikatos apsaugos ministro 2020 m. gruodžio 23 d. įsakymo Nr. V-2997 „Dėl Gyventojų skiepijimo valstybės biudžeto lėšomis įsigyjama COVID-19 ligos (koronaviruso infekcijos) vakcina organizavimo tvarkos aprašo patvirtinimo“ pakeitimo

17.

Lietuvos Respublikos sveikatos apsaugos ministerija, Įsakymas

Nr. V-2900, 2021-12-21, paskelbta TAR 2021-12-21, i. k. 2021-26420

Dėl Lietuvos Respublikos sveikatos apsaugos ministro 2020 m. gruodžio 23 d. įsakymo Nr. V-2997 „Dėl Gyventojų skiepijimo valstybės biudžeto lėšomis įsigyjama COVID-19 ligos (koronaviruso infekcijos) vakcina organizavimo tvarkos aprašo patvirtinimo“ pakeitimo

18.

Lietuvos Respublikos sveikatos apsaugos ministerija, Įsakymas

Nr. V-2, 2022-01-04, paskelbta TAR 2022-01-04, i. k. 2022-00069

Dėl Lietuvos Respublikos sveikatos apsaugos ministro 2020 m. gruodžio 23 d. įsakymo Nr. V-2997 „Dėl gyventojų skiepijimo valstybės biudžeto lėšomis įsigyjama COVID-19 ligos (koronaviruso infekcijos) vakcina organizavimo tvarkos aprašo patvirtinimo“ pakeitimo

19.

Lietuvos Respublikos sveikatos apsaugos ministerija, Įsakymas

Nr. V-206, 2022-01-31, paskelbta TAR 2022-01-31, i. k. 2022-01622

Dėl Lietuvos Respublikos sveikatos apsaugos ministro 2020 m. gruodžio 23 d. įsakymo Nr. V-2997 „Dėl Gyventojų skiepijimo valstybės biudžeto lėšomis įsigyjama COVID-19 ligos (koronaviruso infekcijos) vakcina organizavimo tvarkos aprašo patvirtinimo“ pakeitimo

20.

Lietuvos Respublikos sveikatos apsaugos ministerija, Įsakymas

Nr. V-281, 2022-02-08, paskelbta TAR 2022-02-08, i. k. 2022-02239

Dėl Lietuvos Respublikos sveikatos apsaugos ministro 2020 m. gruodžio 23 d. įsakymo Nr. V-2997 „Dėl Gyventojų skiepijimo valstybės biudžeto lėšomis įsigyjama COVID-19 ligos (koronaviruso infekcijos) vakcina organizavimo tvarkos aprašo patvirtinimo“ pakeitimo

21.

Lietuvos Respublikos sveikatos apsaugos ministerija, Įsakymas

Nr. V-448, 2022-03-01, paskelbta TAR 2022-03-01, i. k. 2022-04047

Dėl Lietuvos Respublikos sveikatos apsaugos ministro 2020 m. gruodžio 23 d. įsakymo Nr. V-2997 „Dėl Gyventojų skiepijimo valstybės biudžeto lėšomis įsigyjama COVID-19 ligos (koronaviruso infekcijos) vakcina organizavimo tvarkos aprašo patvirtinimo“ pakeitimo

22.

Lietuvos Respublikos sveikatos apsaugos ministerija, Įsakymas

Nr. V-466, 2022-03-03, paskelbta TAR 2022-03-03, i. k. 2022-04320

Dėl Lietuvos Respublikos sveikatos apsaugos ministro 2020 m. gruodžio 23 d. įsakymo Nr. V-2997 „Dėl Gyventojų skiepijimo valstybės biudžeto lėšomis įsigyjama COVID-19 ligos (koronaviruso infekcijos) vakcina organizavimo tvarkos aprašo patvirtinimo“ pakeitimo

23.

Lietuvos Respublikos sveikatos apsaugos ministerija, Įsakymas

Nr. V-864, 2022-04-29, paskelbta TAR 2022-04-29, i. k. 2022-08984

Dėl Lietuvos Respublikos sveikatos apsaugos ministro 2020 m. gruodžio 23 d. įsakymo Nr. V-2997 „Dėl Gyventojų skiepijimo valstybės biudžeto lėšomis įsigyjama COVID-19 ligos (koronaviruso infekcijos) vakcina organizavimo tvarkos aprašo patvirtinimo“ pakeitimo

24.

Lietuvos Respublikos sveikatos apsaugos ministerija, Įsakymas

Nr. V-1010, 2022-05-27, paskelbta TAR 2022-05-30, i. k. 2022-11420

Dėl Lietuvos Respublikos sveikatos apsaugos ministro 2020 m. gruodžio 23 d. įsakymo Nr. V-2997 „Dėl Gyventojų skiepijimo COVID-19 ligos (koronaviruso infekcijos) vakcina organizavimo tvarkos aprašo patvirtinimo“ pakeitimo

25.

Lietuvos Respublikos sveikatos apsaugos ministerija, Įsakymas

Nr. V-1044, 2022-06-03, paskelbta TAR 2022-06-03, i. k. 2022-12227

Dėl Lietuvos Respublikos sveikatos apsaugos ministro 2020 m. gruodžio 23 d. įsakymo Nr. V-2997 „Dėl Gyventojų skiepijimo valstybės biudžeto lėšomis įsigyjama COVID-19 ligos (koronaviruso infekcijos) vakcina organizavimo tvarkos aprašo patvirtinimo“ pakeitimo

26.

Lietuvos Respublikos sveikatos apsaugos ministerija, Įsakymas

Nr. V-1164, 2022-06-28, paskelbta TAR 2022-06-28, i. k. 2022-13906

Dėl Lietuvos Respublikos sveikatos apsaugos ministro 2020 m. gruodžio 23 d. įsakymo Nr. V-2997 „Dėl gyventojų skiepijimo COVID-19 ligos (koronaviruso infekcijos) vakcina organizavimo tvarkos aprašo patvirtinimo“ pakeitimo

27.

Lietuvos Respublikos sveikatos apsaugos ministerija, Įsakymas

Nr. V-1245, 2022-07-19, paskelbta TAR 2022-07-19, i. k. 2022-15788

Dėl Lietuvos Respublikos sveikatos apsaugos ministro 2020 m. gruodžio 23 d. įsakymo Nr. V-2997 „Dėl Gyventojų skiepijimo COVID-19 ligos (koronaviruso infekcijos) vakcina organizavimo tvarkos aprašo patvirtinimo“ pakeitimo

28.

Lietuvos Respublikos sveikatos apsaugos ministerija, Įsakymas

Nr. V-1366, 2022-08-16, paskelbta TAR 2022-08-16, i. k. 2022-17144

Dėl Lietuvos Respublikos sveikatos apsaugos ministro 2020 m. gruodžio 23 d. įsakymo Nr. V-2997 „Dėl Gyventojų skiepijimo COVID-19 ligos (koronaviruso infekcijos) vakcina organizavimo tvarkos aprašo patvirtinimo“ pakeitimo

29.

Lietuvos Respublikos sveikatos apsaugos ministerija, Įsakymas

Nr. V-1525, 2022-10-04, paskelbta TAR 2022-10-04, i. k. 2022-20246

Dėl Lietuvos Respublikos sveikatos apsaugos ministro 2020 m. gruodžio 23 d. įsakymo Nr. V-2997 „Dėl Gyventojų skiepijimo COVID-19 ligos (koronaviruso infekcijos) vakcina organizavimo tvarkos aprašo patvirtinimo“ pakeitimo

30.

Lietuvos Respublikos sveikatos apsaugos ministerija, Įsakymas

Nr. V-1716, 2022-11-21, paskelbta TAR 2022-11-21, i. k. 2022-23401

Dėl Lietuvos Respublikos sveikatos apsaugos ministro 2020 m. gruodžio 23 d. įsakymo Nr. V-2997 „Dėl Gyventojų skiepijimo COVID-19 ligos (koronaviruso infekcijos) vakcina organizavimo tvarkos aprašo patvirtinimo“ pakeitimo

31.

Lietuvos Respublikos sveikatos apsaugos ministerija, Įsakymas

Nr. V-74, 2023-01-20, paskelbta TAR 2023-01-20, i. k. 2023-01063

Dėl Lietuvos Respublikos sveikatos apsaugos ministro 2020 m. gruodžio 23 d. įsakymo Nr. V-2997 „Dėl Gyventojų skiepijimo COVID-19 ligos (koronaviruso infekcijos) vakcina organizavimo tvarkos aprašo patvirtinimo“ pakeitimo